
Kriteriji za izbor so-izvajalca notranje revizije IT sistemov v družbi EM za leto 2026


So-izvajalec notranje revizije mora v ponudbi izkazati, da:
· ima ustrezne strokovne kvalifikacije in izkušnje, 
· je storitve pripravljen izvesti po konkurenčni ceni,
· ni v relevantnem potencialnem nasprotju interesov in je neodvisen, 
· je revizijo pripravljen izvesti v sodelovanju z vodjo notranje revizije družbe/skupine EM. 

Metodologija ocenjevanja ponudb (pogoji in merila za ocenjevanje ponudb):

Pogoji[footnoteRef:1] so naslednji: [1:  Dejstva, ki predstavljajo pogoj, lahko zasedejo vrednost 0 ali 1. Ponudba se izloči, če ima pri katerem od pogojev vrednost 0. Pogoj je objektivno ugotovljivo dejstvo in se ne ocenjuje/meri.] 

· ponudnik mora izkazati, da je vodja tima za konkretno naročilo pri Slovenskem inštitutu za revizijo vpisan na seznam aktivnih revizorjev informacijskih sistemov, ali ima naziv CISA[footnoteRef:2], ali je presojevalec po standardu 27001, in da ni v postopku izbrisa s seznama zaradi kršitev kodeksa poklicne etike in/ali pravil stroke; [2:  Certified Information Sistems Auditor] 

· ponudnik mora izkazati, da je vodja tima za konkretno naročilo v obdobju zadnjih 5 let uspešno izvedel 5 primerljivih poslov revidiranja v družbah, ki so skladno z določili Zakona o gospodarskih družbah opredeljene kot srednje velika ali velika družba;
· ponudnik mora izkazati, da je vodja tima za konkretno naročilo v obdobju zadnjih 5 let uspešno izvedel 1 primerljivi posel revidiranja v elektrogospodarstvu, v družbi, ki je izvajalec bistvenih storitev na področju energije;
· ponudnik v ponudbi poda izrecno izjavo, da ni v relevantnem potencialnem nasprotju interesov, ter da je neodvisen od družb iz skupine EM;
· ponudnik v ponudbi poda izrecno izjavo, da je revizijo pripravljen izvesti v sodelovanju z vodjo notranje revizije družbe/skupine EM;
· komuniciranje (ustno in pisno) mora potekati v slovenskem jeziku.  

Če ponudba izpolnjuje pogoje, se jo oceni ob uporabi meril.

Za oceno ponudb bodo uporabljena naslednja merila:

a) cena izvedbe storitve brez DDV (max 50 točk) 
b) pridobljene reference aktivnega revizorja informacijskih sistemov, ali imetnika naziva CISA, ali presojevalca po standardu 27001 v družbah, ki so skladno z določili Zakona o gospodarskih družbah opredeljene kot srednje velika ali velika družba (max 25 točk) 
c) pridobljene reference aktivnega revizorja informacijskih sistemov, ali imetnika naziva CISA, ali presojevalca po standardu 27001 v elektrogospodarstvu v družbi, ki je izvajalec bistvenih storitev na področju energije (max 25 točk) 

Maksimalno število točk, ki jih lahko prejme ponudba je 100 točk. Naročnik bo izbral ponudnika, ki bo zbral največje število točk.


Način uporabe meril pri ocenjevanju in vrednotenju ponudb je naslednji: 

a) Cena izvedbe storitve brez DDV (max 50 točk) 

Ponujena cena bo ocenjena kot razmerje med najnižjo izmed vseh ponujenih cen in ceno ponudnika na podlagi naslednje enačbe:

T= 50 x (Cmin/C)
T= število točk
Cmin= najnižja izmed vseh ponujenih cen dopustne ponudbe
C= cena ponudnika

Točke se izračunajo z zaokroževanjem na celo število brez decimalk.


b) usposobljenost revizorja informacijskih sistemov, ali imetnika naziva CISA, ali presojevalca po standardu 27001  (max 25 točk) 

Točkovanje posameznih referenc po izvedenih poslih:

	5 referenc
	= 0 točk*

	6 referenc
	= 5 točki

	7 referenc
	= 10 točke

	8 referenc
	= 15 točk

	9 referenc
	= 20 točk

	10 ali več
	= 25 točk


* 5 referenc je pogoj, da lahko ponudnik konkurira;

Ponudnik lahko prejme največ 25 točk.


c) Pridobljene reference revizorja informacijskih sistemov, ali imetnika naziva CISA, ali presojevalca po standardu 27001 v elektrogospodarstvu (max 25 točk) 

Pri točkovanju ponudbe se en naročnik iz področja elektrogospodarstva upošteva kot ena referenca.
Točkovanje posameznih referenc po izvedenih poslih v družbi, ki je izvajalec bistvenih storitev na področju energije:

	1 referenca
	= 0 točk*

	2 referenci
	= 5 točk

	3 reference
	= 10 točk

	4 reference
	= 15 točk

	5 referenc
	= 20 točk

	6 ali več
	= 25 točk


* 1 referenca je pogoj, da lahko ponudnik konkurira;

Ponudnik lahko prejme največ 25 točk.



